
Antiquitates   Romanorum   doinesticae 
in  Juienalis  saturis  illustratae, 

Antiquitates  Romanorum  jam  ipsis  temporibus,  quibus 
illi  florebant,  viri  docti  sibi  sumebant,  in  quibus  indagandis 
explicandisque  versarentur.  Neque  vero  fieri  potuit,  quin  quae 
viri  illi  scripta  reliquerunt  temporum  iniquitate  tum  deperde- 
rentur  tum  lacunis  ita  depravarentur,  ut  cognitio  nostra  anti- 
quitatum  male  sese  haberet,  si  scripta  ceterorum  auctorum  in 
nostra  tempora  servata  non  materiam  praeberent  ad  lacunas 
illas  aliqua  ex  parte  explendas.  Ac  multa  quidem,  quae  per- 
tinent  ad  antiquitates,  inprimis  poetae  exhibent,  e  quibus  satu- 
rarum  scriptores  certe  non  ultimum  tenent  locum,  quippe  ex 
quibus  mores  et  'instituta  aetatis  eorum  peculiaria  optiine  in- 
telligamus.  Quum  eniin  quodvis  carminum  genus  ex  aetate 
scriptoris  pendeat,  tum  satura,  ut  quae  seculi  mores  corruptos 
castiget,  omnia  inde  depromit  argumenta.  Comoediae,  quae 
saturam  affinitate  quadam  contingit,  in  priora  tempora  rece- 
dere  licet,  satura  praesenti  quodam  impetu  movetur,  quum 
quo  tempore  omnia  in  pejus  ruunt,  poeta  satiricus  summis 
viribus  contendat,  ut  ingruenti  reruni  oinnium  exitio  moribus 
corruptis  acerbe  castigandis  sese  opponat.  Cavendum  vero 
est  nobis,  ne  semper  in  verba  poetarum  satiricorum  juremus, 
quippe  quum  saepe  res;  quo  majorem  earum  satietatem  aequa- 
libus  afferant,  pleniores  atque  uberiores  describant.  Quod 
quam  verum  sit,   inter  alios  nobis   est  documento  Juvenalis, 


_    4    — 

quem  maximum  praebere  antiquitatum  proventum  satis  constat 
inter  omnes,  qui  versati  sunt  in  literis  Romanis.  Itaque  operae 
pretium  esse  duximus  antiquitates ,  ac  domesticas  quidem, 
quarum  a  Juvenale,  quippe  satirico,  inprimis  habita  est  ratio, 
in  saturis  ejus  iilustratas  perquirere.  Antequam  vero  ad  ipsam 
dissertationem  aggrediamur,  monendum  esse  videtur,  quod 
jam  supra  diximus,  poetam  satiricum  argumenta  depromere 
ex  aetate  sua,  id  maxime  quadrare  in  Juvenalem,  qui  non, 
nisi  aetatem  suam  cum  prioribus  seculis  comparans,  in  ea 
recedit. 


De  matrimonio  et  feminarum  condicione. 

Quum  tota  familia  proficiscatur  e  matrimonio,  primo  loco 
de  eo  agendum  esse  per  se  intelligitur. 

Erat  in  more  institutoque  Romanorum  positum,  ut  nuptias 
antecederent  sponsalia,  *  quibus  de  nuptiarum  conditionibus 
agebatur  et  pactio  utrimque  fiebat,  id  quod  plane  declarant 
VI,  25  sq : 

„Conventum  tamen  et  pactum  et  sponsalia  nostra 
Tempestate  paras." 
et  VI,  200 : 

,,Legitimis  pactam  junctamque  tabellis." 
i.  e.  instrumento  et  contractu  matrimoniali  rite  et  ex  legibus 
confecto. 

Factis  deinde  sponsalibus  tabulisque  obsignatis  sponsus 
sponsae  anulum, 2  qui  pronubus  dicebatur,  in  futuri  mox  con- 
jugii  fidem  ac  tamquam  amoris  pignus3  dono  dabat;  id  enim 
elucet  ex  VI,  27 : 

„Digito  pignus  fortasse  dedisti." 

Jam  vero  anuli  arrae  nomine  dandi  in  omnibus  pactis 
et   emptionibus    apud    Romanos    morem    fuisse    invenimus;4 


1  Cass.  Dio  XLVIIf,  44.  Cic.  ad  Qu.  fr.  II,  5. 

2  Plin.  H.  N.  XXXIII,  1,  §.  12:  ,,Etiamuunc  sponsae  muneris  vice 
ferreus  anulus  mittitur.    Isid.  Orig.  XIX,  32,  4. 

3  Isid.  de  eccles.  offic.  II,  20,  8. 

*  Dig.  XIV,  3,  5.  §.  15:  „Si  institor,  cum  oleum  vendidisset,  anu- 
lum  arrae  nomine  acceperit,  neque  eum   reddat,    dominum   institoria 

itaque,  quod  sponsae  sponsalibus  anulus  dabatur,  id  repetere 
ausim  a  coemptione,  quem  unum  e  tribus  moclis,  quibus  legi- 
timum  matrimonium  conjungi  poterat,  fuisse  scimus. 

Neuter  vero  tabulis  illis  erat  constrictus,   sed  et  sponso 
et  sponsae  repudium  renuntiare  licebat ; x  cf.  VI,  %  K)  sqq. : 
„Si  tibi  legitimis  pactain  junctamque  tabellis 
Non  es  amaturus,  ducendi  nulla  videtur 
Causa." 
Ceterum,  quum  hliae  sponsus  eligeretnr,  praecipue  stirpis 
censusque    rationem  esse    habitam  inde   concludimus,    quod 
poeta  111,  160  sq.  exbibet  lia< 

„Quis  gener  hic  placuit  censu  minor  atque  puellae 
Sarcinulifl  impar?" 

Jam  quod  attinet  ad  ipsas  nuptias,  tripartitas  eas  fuisse 
e  scriptoribus  veteribus  cognoscimus :  discernendae  enim  sunt 
caerimoniae,  quae  observabantur  domi  sponsae,  deinde  in  do- 
mum  deductione,  denique  in  sponsi  domo. 

Jam  prima  luce  qui  ad  Bollemnia  nuptiarnm  agenda  erant 
adseiti  sponsae  domum  eonveniebant,  id  quod  docent  II.  132 
sqq.,  ubi  haec  legimus: 

..<  Hliciuin 
Primo  sole  mihi  peragendum  in  valle  Quirini. 
Quae  causa  officii?  quid  auaeris?  nubit  amictu, 
Nec  multofl  adkibet." 

unde  simul  patet  praesentiam  cognatorum   et  amicorum  tam- 
quam  otticium  esse  luibitani;-  cf.  etiam  VI.  202  sq.: 
„Nec  est,  quare  oenam  et  mustacea  perdaa 
Labente  officio  crudia  donanda. 
Ut  riihil  fere  majoris  rei,  ut  Ciceronis  ;i   utar  verbis,  vete- 
res  Etomani  nisi  auspicato  gerebant,  sic  etiam  ipsa  nuptiamm 


teneri.  XIX,  1,  1!.  §.  6.    Plin.  11    X.  XXXIII,   1.  rent    Kun. 

III,  4,  3: 

„Pati  anuli.  locus,  tempufi  constitum  est." 

1  Cod.  Just.    V,    1,   1.    Alii   desponsata   renuntiare    condirioni    e( 
nubere  alii  non  prohibetur. 

■  Suet.  Claud.  2&  Calig.  25.  Nero  28. 

:t  Cic  dc   div.   I,     16,  \ls.  ibid,  I,  2.    Liv.    IV.  i\.    Serv.  Aen.  I. 
346.  IV,  15,  350. 

sollemnia  ita  exordiebautur,  ut  auspices,  num  dii  nuptias  con- 
ciliandas  probarent,  necne,  in  sponsae  domo  auspicarentur. 
Auspices  vero  nuptiis  posterioribus  quoque  temporibus,  quam- 
quam,  ut  memoriae  proditum  est, *  auspicia  tum  omittebantur, 
adhibitos  esse,  testes  sunt  Juvenalis  X,  336: 

„Veniet  cum  signatoribus  auspex/' 

aliique  scriptores. 2 

Omnino,  ut  hoc  in  ipso  hoc  loco  moneamus,  matrimonium 
Eomanorum  maxime  firmatum  erat  religione,  id  quod  e  multis 
Juvenalis  locis  iutelligere  possumus. 

Persuasum  e;at  iis  matrimonium  esse  deorum  tutelae ; 
ac  Junonem  quidem  praeter  ceteros  quasi  conjugii  praesidem 
venerabantur  ideoque  pronubam  vocabant, 3  cf.  VI,  48 : 

„Tarpejum  limen  adora 
Pronus  et  auratam  Junoni  caede  juvencam." 

et  II,  98,  ubi  poeta  molli  cuidam  viro  tamquam  mulieri,  Juno- 
nem  praesidem  tribuit, 

Sanctitas  matrimonii  inde  quoque  apparet,  quod  prioribus 
certe  temporibus  lectum  genialem  tamquam  monimeutum  et 
pignus  connubii  Romani  religiose  servabant  sanctumque  iis 
erat  jusjurandum ,  quod  per  illum  jurabant;  sic  legimus  VI, 
21  sqq.: 

„Antiquum  et  vetus  est  alienum,  Postume,  lectutn 
Concutere  atque  sacri  genium  contemnere  fulcri." 
et  IX,  77: 

..Testis  mihi  lectulus.'- 

Jam  ut  redeamus,  unde  degressi  sumus,  nuptiarum  die 
dos  filiabus  danda  constituebatur,  quae  quidem  apud  lautiores 
ac  divitores  tum  temporis  non  parva  fuisse  videtur;  spectant 
enim  huc  X,  335: 

„Et  ritu  decies  centena  dabuntur 
Antiquo." 

et  VI,   137  sqq. : 


1  Cic.  de  div.  I,  16.  Val.  Max.  II,  1,  1. 

2  Suet.  Claud.  26.  Tac.  Ann.  XI,  27.  XV,  37.  Stat.  Silv.  I,  2,  229. 

3  Plut.  Q.  R.  II.  Virg.  Aen.  IV,  59.  Oid.  Amor  III,  13  sq.  Serv. 
ad  Aen.  IV,  166. 


„Bis  quingena  dedit ;  tanti  vocat  ille  pudicam 

Nec  Veneris  pharetris  macer  est,  aut  lampade  fervet: 

Inde  faces  ardent,  veniunt  a  dote  sagittae.** 

cf.  etiam  XIV,  220  sqq.  Qua  de  causa  tabulae  nnptiale& 
dotales  ipsis  nuptiarum  sollenmibus  scribebantur  et  a  testibus 
consignabantur;  scripsit  enim  poeta  II,  11'.': 

„Signatae  tabulae;  dictum  Feliciter!** 
et  IX,  75: 

,,Tabulas  quoque  ruperat  et  jam 
Signabat." 

Neque  alienum  est  a  veritate.  si  respexeris  X.  ;>)•;.  id 
factum  esse  auspicibus  adhibitis.1 

Deinde  qui  sollemnibus  intererant  connubio  jangeadis 
gratulabantur,  quod  sine  dubio  iudicat  vox  illa  ..Feliciter', 
quae  exstat  versu  modo  laudato. 

Sollenmibus   nuptiarum  cenam    nuptialem    non    defui 
luce  est  clarius;  legimus  enim  II,  119  sq.: 

Cena  sedet  .  gremio  jacuit  nova  nopta  mariti.- 
K  VI,  201  sq.: 

„Ducendi  uulla  videtur 
Causa,  nec  eat  qoare  cenam  et  mnatacea  perda 

Quam  cenam  nonnulli  quidein  BCriptores  ■  in  domo  pa- 
terna  Bponsae  tactam  esae  tradidernnt,  id  qnod  qoibnsdam 
receutioribns  firis  doetifl  piacuit;  sed  mentiones  illas  ad  pri- 
ora  tantum  tempora  spectare  Juvenalis  ostendit  VI.  201  sqq. 
Nam  ut  existimes,  in  :iam  illa:  ctain, 

quo  tandem  modo  rieri  potuit,  ut  sponsus  ille  apud  Juvenalein 
cenam  et  liba  mustacea  perderet? 

Ut  in  Graecorum  epulis  genialibus  g  floruisse 

apud  veteres  scriptores  legimus .  sic  moris  apud  Romam 
fuisse  in  cenis  nuptialibus  libis  mustaceis  vesci  e  loco  Juve- 
nalis  modo  laudato  patet 

Gaerimoniis  in  domo  paterna  Bponsae  rite  peractis  spon- 
sus    novam    Quptam    domnm    ducebat .    unde  taetum   est .   ut 


1  Suet  Claud.  26:  Dote  iuter  ansp 

a  cf.  praeter  alios  Catull.   LXll.   1.  Bqq. 

verba  „uxorem  ducere"  idem  significarent  atque  „uxorem  sibi 
matrimonio  adjungere;"  cf.  enim  VI,  28: 

„Certe  sanus  eras?  uxorein,  Postume,  ducis?" 

Vici,  per  quos  pompa  ducebatur,  conferti  erant  ingenti 
hominum  turba,  qui  eam  spectatum  convenerant.  Neque  vero 
assensus  sim  iis,  qui  ex  VI,  78: 

„Longa  per  angustos  figamus  pulpita  vicos." 
concluderint,  in  ipsis  vicis  eam  ob   causam  pulpita  interdum 
esse  excitata.     Imo   summa  ironia  et  amara  irrisio  in  illos, 
qui  conjuges  ducerent,  inest  in  illis  verbis. 

In  omnibus  tam  publicis  quam  privatis  gaudiis  aedium 
fores  ornatas  esse  accepimus ;  itaque  conseutaneuin  est,  earum 
quoquc  domuum.  in  quibus  nuptiae  conticerentur,  fores  coronis 
ramisque,  quin  integris  arboribus  ornatas  et  limina  floribus 
conspersa  esse.  Cujus  moris  testis  exstitit  noster  quoque 
poeta  VI,  52  sq.: 

..Necte  coronam 
Postibus  et  densos  per  limina  tende  corymbos." 
deinde  79: 

„Ornentur  postes  et  grandi  janua  lauro.44 
denique  227  sq. : 

ffOrnatas  paulo  ante  fores,  pendentia  linquit 
Vela  domus  et  adliuc  virides  in  limine  ramos." 

Praecipue  vero  laurus  et  hedera,  ut  loci  laudati  satis  do- 
cent,  ad  januas  ornandas  adhibebantur. 

Nec  deest  tecta  significatio  ritus  illius  nuptialis,  ex  quo 
nova  nupta  ad  sponsi  domum  deducta  trans  limen,  ne  pedibus 
id  tangeret,  id  quod  ducebatur  ominosum,  portabatur. l  Legi- 
mus  enim  XIV,  220  sq. : 

„Elatam  jam  crede  nuruin,  si  limina  vestra 
Mortifera  cum  dote  subit." 

Lectus  genialis,    cujus   Juvenalis   compluries  facit   men- 
tionem,  ut  VI,  22.  220.  268.,  ipso  nuptiarum  die  sternebatur, 
quod  quidem  concludi  potest  ex  X,  333  sqq. : 
„Dudum  sedet  illa  parato 
Flammeolo  Tyriusque  palam  genialis  in  hortis 
Sternitur. " 


1  Plut.  Q.  K.  29.  Serv.  ad  Virg.  Ecl.  VIII,  29.  Catull.  LXI,  166  ff. 

Poeta  quidem  palam  id  factum  esse  hoc  loco  dicit,  sed  hoc 
tantum  consilio,  ut  castigaret  Messalinae  libidinem;  imo  vero 
ex  aliis  scriptoribus  elucet,  lectum  geuialem  in  atrio  esse 
stratum.1 

Postridie  maritus  novam  nuptam  dono  matutinali  tanquam 
pro  virginitate  deposita  afficiebat;  id  enim  significant  quae 
exstant  VI,  204  sq.: 

„Quod  prima  pro  nocte  datur,  quum  lance  beata 
Dacicus  et  scripto  radiat  Germanicus  auro." 

Quod  attinet  ad  mundum  nuptialem,  sponsa  sollemnibus 
nuptiarum  flammeo  caput  obnubebat ;  spectant  huc  X,  333  sqq. 
et  VI,  225 :2 

„Permutatque  domos  et  flammea  conterit." 
quo  factum  est,  ut  verbum  nubendi  eandem  notionem  haberet 
de  mulieribus,  quae  ducendi  verbo  subjecta  est  de  viris. 

Denique  non  praetermittendum  est,  jam  tum  temporis  fuisse 
moris,  connubia  recens  conjuucta  in  acta  diurna  referre. 
Legimus  enim  II,  136: 

„Fient  ista  palam,  cupient  et  in  acta  referri." 
Sed  haec  hactenus  de  nuptiarum  ritibus.  Jam  quum  quae- 
ramus  de  condicione,  qua  mulieres  usae  siut  apud  Romanos, 
satis  apparet  e  scriptoribus  veteribus,  multo  majorem  auctori- 
tatem  eas  ibi  tenuisse,  quam  apud  Graecos.  Mater  familias 
sive  matrona  laris,  quo  nomine  Juvenalis  eam  vocat  III, 
110,  particeps  erat  dominationis,  quam  pater  familias  habebat 
in  totam  familiam.  Itaque  ejus  erat,  quoniam  rem  domesti- 
cam  administraret,  rationes  accepti  et  expensi,  quas  quotidie 
ancillae  referebant,  excutere;  sic  enim  intelligimus  quae 
Juvenalis  scripsit  VI,  483: 

„Longi  relegit  transversa  diurni." 

Mulieres  ingenuae  Romanorum  non  includebautur  quidem 
in  gynaeceis,  quod  apucl  Graecos  factum  esse  proditum  est 
memoriae,    sed  inhonestum  habitum   esse,    eas   iu  publicum 


1  Catull.  LXIV,  47.  Ascon.  ad  Cic    Mil.  V,  §.  13. 

2  Schol.  ad  VI,  225:  „Flammeum.  Genus  amicti,  quo  se  coope- 
riunt  mulieres  die  nuptiarum.  Est  enim  sauguineum  propter  pudorem 
custodiendum. 

conventumque  virorum  prodire,  liquet  ex  poeta  dicente  VI, 
398  sqq.  satius  esse,  mulierem  cantu  gaudere,  quam  vagam 
et  impudentem  esse,  conventicula  et  coetus  virorum  ingredi 
cum  militumque  ducibus  loqui.  Nec  legibus  erat  prohibitum, 
quominus  mulieres  spectaculis  interessent,  quod  apucl  Graecos 
solis  viris  concessum  esse  constat;  id  enim  plane  ostendunt 
VI,  61  sq: 

„Cuneis  an  habent  spectacula  totis 
Quod  securus  ames?" 
multique  alii  loci  Juvenalis. 

Deinde  quum  quaeramus  de  moribus  mulierum,  diversis 
temporibus  diversos  eos  fuisse  invenimus.  Erant  enim  feininae 
priscis  temporibus  singularis  castitatis,  nam,  ut  ait  Juvenalis 
VI,.  287  sqq: 

„Praestabat  castas  humilis  fortuna  Latinas 
Quondam,  nec  vitiis  contingi  parva  sinebant 
Tecta  labor  somnique  breves  et  vellere  Tusco 
Vexatae  duraeque  manus  ac  proximus  urbi 
Hannibal  et  stantes  Collina  turre  mariti." 

Extremis  vero  temporibus  liberae  reipublicae  et  Cae- 
sarum  aetate  quanta  facta  erat  morum  commutatio!  Mulieres 
libertate,  qua  utebantur,  pelliciebantur,  ut  vincula  a  natura 
et  more  sibi  imposita  excuterent.  Tam  rara  tum  temporis 
erat  casta  mulier,  ut  poeta  aetatem  suam  accusans  acerbe 
exclamet  VI,  45  sqq: 

„Quid  quod  et  antiquis  uxor  de  moribus  illi 
Quaeritur?  o  medici  nimiam  pertundite  venam! 
Delicias  hominis !  Tarpejum  limen  adora 
Pronus  et  auratam  Junoni  caede  juvencam, 
Si  tibi  contigerit  capitis  matrona  pudici." 

et  VI,  165  talem  mulierem  raram  in  terris  avem  nigroque 
cycno  simillimam  esse  dicat. 

Concedendum  quidem  est,  Juvenalem  in  iis,  quae  de  fe- 
minis  prodiderit,  saepe  modum  excessisse,  attamen  non  desunt 
documenta,  e  quibus  concludere  possumus,  quam  longe  lateque 
illa  aetate  diffusi  fuerint  mores  corrupti.  Inprimis  magnae 
illae  rerum  commutationes,  quae  omnibus  fere  populis  a  Ro- 
manis  subactis  fiebant,  maximi  erant  momenti  ad  corrum- 
pendos  mulierum  mores.     Nam  quum   ex  istis  populis  non 

solum  magnae  divitiae  sed  etiam  luxuria,  quam  praecipue  in 
Graecia  et  Asia  increbruisse  scriptores  testantur,  Romam  im- 
portarentur,  fieri  non  potuit,  quin  mores  quum  virorum  tum 
mulierum  molles  et  obsceni  efficerentur.  Praeclare  igitur 
poeta  VI,  292  sqq: 

„Saevior  armis 
Luxuria  incubuit  victumque  ulciscitur  orbem 
Xullum  crimen  abest  facinusque  libidinis  ex  quo 
Paupertas  Komana  perit:  hinc  fluxit  ad  istos 
Et  Sybaris  colles,  hinc  et  Rhodos  et  Miletos 
Atque  coronatum  et  petulans  madidumque  Tarenturn. 
Priina  peregrinos  obscena  pecunia  mores 
Intulit,  et  turpi  fregerunt  secula  luxu 
Divitiae  molles." 

Maxime  mulieribus  illius  aetatis  vertitur  crimini  inex- 
plebilis  quaedam  ludoruni  spectandorum  cupiditas.  Qua  de 
re  Juvenalis  mulieres  multis  locis  eastigat,  e  quibus  unum 
aiferre  sufficiat:  VI,  87: 

„Utque  magis  stupeas,  ludos  Paridemque  reliquit." 

Proficiscebatur  vero  inde  tantum  splendoris  studium.  ut, 
quemadmodum  poeta  dicit  VI,  511,  mulieres  rei  familiaris  ratio- 
nem  non  amplius  haberent.  Quin  accidere  solebat,  ut  pau- 
peres  mulieres,  quae  divites  nobilesque  videri  cupiebant.  splen- 
dorem,  quo  utebantur,  mutuum  sumerent,  ut  Juvenalis  quidem 
dicit  VI,  353  sq: 

„Conducit  comites.  sellam,  cervical,  amic 
Xutrieem  et  rlavam.  cui  det  mandata,  puellam." 

Romae  enim  onmia  mutua  dabantur,  etiam  anuli,  quibus 
pauperes  causidici,  ut  divites  viderentur  et  clientes  allicerent. 
digitos  ornabant;  quo  spectant  VII,  140  sqq. 

Neque  vero  illud  solum  erat  malum,  quod  specUndi  >tu- 
dium  atque  voluptas  procreabat.  imo  multa  alia  iude  emana- 
bant  inconnnoda.  Nam  fuisse  mulieres  Juvenalis  docet.  quae 
uon  tam  spectaculis  tenerentur,  quam  per  ilk».  qui  in  con- 
spectu  ea  ponerent;  sic  praenobiles  mulieres  favuisse  athletis 
et  gladiatoribus ,  nec  niinus  gratos  lis  fuisse  histriones. 
citharoedos,  choraulas;  cf.  VI,  73  —  113. 

Jam  quuin  mulieres  ejus  aetatis  essent  abjectissimae.  ta- 

cile  intelligitur ,  eas  non  dubitasse  etiam  libidinosis  illis  vi- 
rorum  commissationibus  interesse ;  nec  jam  in  his ,  ut  antea 
in  cenis,  sedebant,  sed,  ut  apparet  ex  VI,  434,  discumbebant 
bibendi  contentione  cum  viris  decertantes  et  oculos  auresque 
praebentes  delicatis  atque  pulchris  puellis  Syriae,  quae  las- 
civis  cantilenis  et  saltationibus  convivas  delectabant ;  cf.  XL, 
162  sqq: 

„Incipiant  prurire  choro  plausuque  probatae 
Ad  terram  tremulo  descendant  clune  puellae? 
Spectant  hoc  nuptae  juxta  recubante  marito, 
Quod  pudeat  narrare  aliquem  praesentibus  ipsis." 

Quod  vero  Juvenalis  VI,  242—267  dicit  fuisse  mulieres, 
quae  tam  litigiosae  essent,  ut  non  modo  causas  suas  defen- 
derent,  sed  etiam  alios  accusarent,  si  non  reae  essent,  et  li- 
bellos  componerent ,  quaeque  artes  inhonestas  et  gymnicas 
athletarum  et  gladiatorum  exercerent,  id  modum  excedere 
videtur,  nec  sine  quadam  veritatis  specie  est,  etiam  illa  aetate 
ejusmodi  mulieres  haud  numerosas  fuisse;  quin  ipse  poeta 
apertis  verbis  id  concedit  II,  53: 

„Luctantur  paucae,  comedunt  colyphia  paucae." 

Deinde  nulla  fere  res,  quantum  quidem  e  Juvenale  conjicere 
possumus,  Romae  illis  temporibus  latius  diffusa  fuisse  videtur, 
quam  adulterium.  Quid  quod  ne  imperatorias  quidem  uxores 
illo  flagitio  abhorruisse  ex  VI,  115  sqq.  discimus,  et  ne  a 
servis  quidem  et  gladiatoribus  mulieres,  ut  libidinibus  satis- 
facerent,  abstinuisse  VI,  72—94  et  279  aperte  declarant? 

Poenae  adulteri  non  legibus  definitae  fuisse  videntur; 
imo  ex  iis,  quae  poeta  perhibet  X,  311  sqq: 

„Fiet  adulter 
Publicus  et  poenas  metuet,  quascunque  mariti 
Exigere  irati." 

patet  permissum  fuisse  marito,  ex  moecho  in  adulterio  depre- 
henso  ad  suum  arbitrium  poenas  exigere. 

Neque  fieri  potuit,  quum  connubia  saepissime  adulterio 
perturbarentur ,  quin  tum  temporis  etiam  divortium  crebrum 
esset,    quod  per  quingentos  annos  inde  ab  urbe  condita  ra- 

rissimum  fuisse  memoriae  proditum  est, *  Quis  est,  quin  ob- 
stupescat  improba  illa  animi  levitate,  qua  tum  connubia  con- 
jungebantur  et  solvebantur  ?  Poeta,  quod  dicit  VI,  224 — 230 
inveniri  mulieres,  quae  divortium  facerent  viridibus  illis  ramis. 
quibus  nuptiis  fores  ornatas  esse  supra  docuimus,  et  octo  per 
quinque  autumnos  maritis  nuberent,  nimius  est;  rem  istain 
autem  vere  latius  patuisse,  manifestum  est.  quum  non  putan- 
dum  sit,  Juvenalem  eam  ex  vano  tantopere  irrisisse.2 

Quod  pertinet  ad  ritus,  qui  adhibebantur  in  divortio  fa- 
ciendo,  moris  erat,  ut  qui  uxorem  dimittere  volebat  libertum 
ad  eam  mitteret,  qui.  ut  poeta  docet  VI.  145,  sarcinas  colli- 
gere  et  foras  exire  eam  juberet.  Tabulas  dotalcs  et  matri- 
moniales,  quas  in  conjuugendis  matrimoniis  signataa 
supra  vidimus,  in  divortio  ruptas  esse  Tacitus3  memoriae 
tradidit;  nec  non  Juvenalis  morem  illum  illustrat  scribens  IX.  7.") : 

,,Tabulas  quoque  ruperat  et  jam 
Signabat.-- 

Denique  commemoranduin  esse  videtur,  illis  temporibus, 
quantum  quidem  e  Juvenale  intelligimus.  non  inusitatum  fuisse, 
ut  nobiles  ac  divitcs  fcminae  conccptum  partum  uaedicamentis 
in  utero  exstinguerent  ct  abigerent,  ut,  ut  Juvenalis  verbis 
utar,  et  partus  discrimen  et  nutricis  labores  effugerent,  et,  ne 
maritorum  gaudia  et  vota  deciperent,  ex  infantibus .  qui  ab 
aliis  expositi  erant,  formosissimos  petercnt  et  pro  suis  suppo- 
nerent;  qua  de  re  cf.  VI,  592  sqq. 

Quam  periculosum  omnino  fuerit,  tuni  temporis  uxorem 
matrimonio  sibi  conjungcre,  discimus  ex  VI.  28  Bqq.,  ubi  poeta 
Postumo  uxorem  ducturo  de  insania  et  furore  exprobrat  his 
verbis : 

„Certe  sanus  eras!  Uxorera,  Postume,  ducis? 

Dic,  qua  Tisiphone.  quibus  exagitare  colnbris? 

Ferre  potes  dominam  salvis  tot  restibus  iiilam? 

Quum  pateant  altae  ealigantesque  fenestrae? 

Quum  tibi  vicinum  se  praebeat  Aemilius  pons?" 


1  Gell.  IV,  3. 

*  Senec.  de  ben.  III,  1G. 

»  Tac.  Ann.   XI.  30 

Itaque  non  pauci  inveniebantur ,  qui,  ne  talibus  malis 
vexarentur,  caelibes  esse  praeoptarent.  Caesar  quidera  et 
Augustus  legibus  ad  justa  connubia  trahenda  cives  excitare 
studebant;  sic  legibus  Julia  et  Papia  Poppaea  institutum 
erat,  ne  caelibes  ex  aliorum  testamentis,  nisi  e  proximorum, 
quidquam  caperent,  utque  pars  quaedam  in  fiscum  caderet,  si 
is,  cui  testamento  aliquid  esset  legatum,  liberos  non  haberet l; 
praeterea  multa  praemia  proposita  erant  iis,  qui  numerum 
trium  pluriumve  liberorum  implevissent ;  cf.  enim  VI,  38  et 
IX,  87: 

„Jura  parentis  habes,  propter  me  scriberis  heres, 
Legatum  omne  capis  nec  non  et  dulce  caducum, 
Commoda  praeterea  junguntur  multa  caducis, 
Si  numerum,  si  tres  implevero." 

sed  hoc  rescriptum  secus  atque  illi  putaverant,  cecidit.  Nam 
inde  ab  koc  tempore  connubia  conjungebantur  hereditatum 
neque  heredura  adipiscendorum  causa,  et  mulieres  saepe  hoc 
tantum  consilio  matrimonia  inibant,  ut  tutae  per  maritum  pe- 
cuniae  cupidum  corporis  voluptatibus  se  dedere  possent;  id 
enim  luculenter  apparet  ex  I,  55  sqq: 

„Quum  leno  accipiat  moechi  bona,  si  capiendi 
Jus  nullum  uxori,  doctus  spectare  lacunar, 
Doctus  et  ad  calicem  vigilanti  stertere  naso." 

Sed  haec  hactenus. 

Sequitur,  ut  Juvenale  duce  quaestionem  instituamus 


De  liberomm  condicione. 

Infantes,  ubi  nati  erant  deponebantur  ad  pedes  patris 
familias,  qui  quos  pro  suis  agnoscebat  et  educari  volebat,  in 
gremium  tollebat;  quo  factum  est,  ut  verba  tollendi  et  edu- 
candi  eadem  essent  vi.  Spectant  enim  ad  istum  morem  quae 
perhibet  poeta  VI,  38 : 


1  Tac.  Ann.  IH,  28.  II,  51.  XV,  19.  Dio  C.  LIII,  13.  Gell.  II, 
15.  Suet.  Aug.  44.  Schol.  ad  VI,  38 :  „Lex  Julia.  Quae  jubet  eos 
hereditatem  capere,  qui  filios  habent." 

„Sed  placet  Ursidio  lex  Julia  :  tollere  duleem 

Cogitat  heredem." 
et  IX,  84: 

„Tollis  enim  et  libris  actorum  spargere  gaudes 
Argumenta  viri." 

qui  locus  simul  morem  illum  illustrat,  quo  partus  sicut  matri- 
monia  recens  conjuncta  in    acta  publica  referebantur. 

Inter  multos  et  superstitiosos  ritus,  quos  in  educandis 
infantibus  Romani  observabant,  hic  quoque  erat,  ut  collum  recens 
natorum  bulla  aurea  ornarent, '  quo  insigni  praebia  contra 
fascina  et  incantationes  inclusa  fuisse  videntur.  2  Itaque 
Juvenalis  infantem  appellat  bullatum  XIV,  4  sq: 

..Ludit  et  heres 
Bullatus  parvoque  eadem  movet  arma  fritillo." 

Sine  dubio  liic  mos  ab  Etruscis  erat  petitus ;  id  enim  de- 
clarat  V,  164,  ubi  poeta  bullam  auream  vocat  aurum  Etrus- 
cum.  Sed  nobilium  tantum  infantes  utebantur  aurea  buila, 
libertinorum  omninoque  pauperum  propria  scortea  bulla  sive 
lorum  nominatur  V,  L63  sqq: 

..Quis  enim  tam  nudus.  ut  illum 
Bis  ferat  Etruscum,  puero  si  contigit  aurum 
Vel  nodus  tantum  et  signum  de  paupere  loro." 

Nono  die  recens  nati  nomina  accipiebant;3  ac  civibus 
quidem  plerumque  tria  nomina:  praenomen,  nomen.  cognomen, 
indita  esse  invenimus.  Id  enim  non  solum  Juvenalis  testatur. 
quum  scripserit  V,  126  sq: 

„Si  quid  tentaveris  umquam 
Hiscere,  tamquam  habeas  tria  uomina." 

sed  etiam  alii  scriptores,  ut  Plutarclms  Q.  R.  102  p.  160. 
R:  „Xqcjvtc(l  6e  8v6l  uh'  6v6licc6lv  ccl  ft/jkELCci ,  tqigI  6e  ot 
ccqqeveq"  Artemidorus  On.  I,  45:  ,,Oidcc  de  tlvcc,  oq  e6o^e 
tqlcc  e%elv  aldoia  dovkog  cov  Kal  lyEVETO  EkEVxTEQog  y.cd  «Yfr' 
hog  ovopaTog  tqicc  e6xev"     Seneca  de  benef.  IV,  8. 


1  Plaut.  Rud.  1171.    Prop.  V,    1,  131.    Plin.  hist.  nat.  XXXIII,    1. 
10.    Macrob.  Sat.  I,  6,  16.    Paul.  p.  36. 

1  Varro  1.  1.  VII.  108.     Paul.  p.  23;>.    Fest.  p.  •_ 
3  Macrob.  Sat.  I,  16. 

Jam  si  quaerimus  de  educatione  liberorum,  veteres  scrip- 
tores  memoriae  prodiderunt,1  priscis  temporibus  mulieres 
Romanas  editos  infantes  ipsas  aluisse.  Quo  labore  posteriore 
aetate  divites  atque  nobiles  matres  familias  supersedentes  in- 
fantes  nutricibus  alendos  tradebant,  nec  nisi  pauperes  hunc 
laborem  ipsae  obibant,  cf.  quae  exstant  VI,  592  sq. : 

„Hae  tamen  et  partus  subeunt  discrimen  et  omnes 
Nutricis  tolerant  fortuna  urgente  labores." 

Uberibus  ablati  infantes  plerumque  mandabantur  curae 
custodiaeque  matronarum,  quae  assae  appellabantur ,  ut  ap- 
paret  ex  XIV,  208: 

„Hoc  monstrant  vetulae  pueris  repentibus  assae." 

quem  ad  versum  vetus  scholiastes:  „Assa,  inquit,  dicitur 
nutrix,  quae  lac  non  praestat  infantibus,  sed  diligentiam 
et  munditiam  adhibet."  Quae  quidem  cura  certe  puellarum 
diu  fuisse  inde  conjicere  possuinus,  quod  nutrices  illas  saepe 
etiam   a  nuptis  retentas    esse   legimus;   sic  apud  Juvenalem 

VI,  354.  Puero  vero  mature  paedagogum  additum  esse  vete- 
res  scriptores  docent;  qui  tamen  non  confundendus  est  cum 
capsario ,  qui  sine  "clubio  illo  erat  inferior;  nam  erat  cap- 
sarii  puerum  scholas  adeuntem  prosequi  eoque  capsas  ejus, 
quibus  libri  chartaeque  continebantur,   ferre;    cf.    X,    117   et 

VII,  218. 

Scholis  pueros  traditos  esse  anno  septimo  peracto  Juve- 
nalis  est  auctor,  quum  scripserit  XIV,  10  sqq. : 

„Quum  septimus  annus 
Transierit  puero,  nondum  omni  dente  renato, 
Barbatos  licet  admoveas  mille  inde  magistros." 

Ubi  quam  severa  fuerit  disciplina  extremis  quidem  liberae 
reipublicae  temporibus,  optime  intelligitur  ex  iis,  quae  Horatius 
tradidit  de  magistro  suo  Orbilio  Pupillo.  Multo  vero  laxior 
ea  fuisse  videtur  Juveualis  aetate,  nam  certe  non  ex  vano 
ille  scripsit  VII,  213 : 

„Sed  Rufum  atque  alios  caedit  sua  quemque  juventus." 


1  Plut.  Cat.  maj.  20;  De  lib.  educ   vol.  IV,  p.  8. 

2 

Instrumentum ,  quo  pueri,  si  poenam  sibi  contraxerant. 
vapulabant,  erat  ferula ;  scripta  enim  exstant  I,  15 : 

„Et  nos  ergo  manurn  ferulae  subduximus." 

In  ipsa  disciplina  secernendae  sunt  scholae  litteratorum, 
grammaticorum.  rhetorum.  A  litteratoribus  pueri  docebantur 
prima  elementa,  velut  artem  scribendi,  cujus  in  exercitationi- 
bus  tabulas  ceratas  sive  ceras  usurpabant,  ut  declarant  XIV, 
191  sq.: 

,,Clamosus  juvenem  pater  excitat:  Accipe  ceras, 

Scribe  puer." 

et  computandi  rationem,  quam  ita  sibi  reddebant  faciliorem, 
ut  aut  per  calculos  numerarent,  cf.  IX,  40: 

„Ponatur  calculus,  adsint 
Cum  tabula  pueri." 

aut  per  digitos,  quo  poeta  respexit  X,  241» : 

..Suos  jam  dextra  computat  annos.4* 

quod  quidem,  ut  etiam  ex  nostro  loco  conjicere  possumus. 
hoc  modo  fiebat.  ut  numerus,  qui  infra  centum  erat,  digitis 
sinistrae  manus  numeraretur,  centenarius  vero  et  major  illo 
digitis  dextrae. x 

Jam  pueri,  quum  primis  elementis  essent  imbuti  scholas 
graminaticorum  et  rhetorum  frequentabant.  Atque  illorum 
quidem  praecipua  opera  versabatur  in  interpretandis  poetis, 
quo  mentes  animosque  juventutis  colerent.  ^ic  Juvenalis 
aetate  inprimis  Virgilii  et  Horatii  cannina  in  scholis  inter- 
pretata  esse  legimus  VII.  226: 

„Quot  stabant  pueri.  quum  totus  decolor  esset 
Flaccus  et  haereret  nigro  fuligo  Maroni." 

nec  non  Homeri  carminum  rationem  esse  habitam  inde  colli- 
gimus,  quod  ea  tam  vulgata  erant,  ut  etiam  a  mulieribus  inter 
cenam  crebris  sermonibus  usurparentur.  cf.  enim  VI.  4.">7. 
et  XI,  178.  Iu  rhetorum  scholis  multum  tribuebatur  declama- 
tionibus,  quibus  sermonis  numerus  contormaretur:  itaque  dis- 
cipuli  tum  quae  magister  dictaverat  perdiscebaut  quaeque 
didicerant  stantes  dedamabant,  ut  liquet  ex  VII,  152  sq.: 


1  Beda,  de  loquela  per  gestum  digitomm  et  teniporum  ratione 

„Nam  quaecumque  sedens  modo  legerat,  haec  eadem  stans 
Perferet  atque  eadem  cantabit  versibus  isdem." 
tura  ipsi  themata  et  suasoria  et  deliberativa  elaborabant; 
quorum  argumenta  plerumque  erant  ficta,  veluti  de  Hannibale 
dubitante,  utrum  Romam  post  victoriam  Cannensem  peteret, 
an  tempestate  et  fulmiuibus  territus  exercitum  inde  reduceret ; 
aut  de  eodem  deliberante,  an  superatis  Alpibus  pergeret 
Romam  proficisci;  aut  de  Sulla,  cui  consilium  dabatur,  ut 
dictatura  curaque  reipublicae  deposita  reliquam  vitam  dege- 
ret  privatus ;  aut  pueri  orationes  de  tyrannis  perimendis  decla- 
mabant ;  cf.  enim  VII,  161.  I,  16.  VII,  151.  168.  sqq. 

Quibus  declamationibus   verisimile   est  certos   dies   esse 
definitos;  huc  enim  spectare  mihi  videtur  VII,  160  sq. : 
.,Nil  salit  Arcadico  juveni,  cujus  mihi  sexta 
Quaque  die  miserum  dirus  caput  Hannibal  implet." 

Nec  non  eadem  argumenta  saepe  repetebantur ,  ut  et  ex 
loco  modo  laudato  patet  et  ex  VII,  154.,  ubi  poeta  magistros 
vocat  miseros,  quippe  quos  eadam  a  discipulis  saepe  repetita, 
ut  crambe  saepius  apposita,  fastidio  conficerent.  Simul  orationis 
ornamenta ,  causarum  genera ,  quaeque  ab  adversariis  objici 
et  qua  ratione  possent  refutari  a  magistris  adolescentes  doce- 
bantur;  cf.  VII,  155  sq. : 

„Quis  color  et  quod  sit  causae  genus,  atque  ubi  summa 
Quaestio,  quae  veniant  diversae  forte  sagittae." 

quaeque  ibi  didicerant  ratione  exercitatione  forensi  usu  cognos- 
cere  studebant;  id  enim  indicat  VII,  173: 

„Ad  pugnam  qui  rhetorica  descendit  ab  umbra." 

Jam  quod  attinet  ad  mercedem,  quam  magistri  accipie- 
bant,  Juvenale  teste  conditio  eorum  non  erat  digna,  cui  invi- 
deretur ;  tantum  enim  mercedis  grammaticos  per  totum  annum 
accepisse  poeta  tradidit  VII,  242,  quantum  victores  aurigae 
aut  gladiatores  una  hora  consequerentur ;  cf.  etiam  VII,  157 : 
Nosse  velint  omnes,  mercedem  solvere  nemo." 

Maximam  mercedem  rhetores  accipiebant;  id,  quod  jam 
per  se  facile  est  intellectu,  Juvenalis  quoque  docet  VII, 
216  sq.: 

„Quantum  grammatieus  meruit  labor?  .... 

minus  est  autem  quam  rhetoris  aera.'* 

2* 

Quae  quanta  fuerit,  non  silentio  praeterivit  poeta;  nara 
ex  VII,  186  comperimus,  Quintiliano  rhetori  pro  puero  in- 
stituendo  duo  sestertia  esse  persoluta;  quod  tamen  quotannis 
tantum  factum  esse  ex  VII,  242  colligi  potest  Quamquam 
etiam  rhetores  raro  tantum  magnam  ex  munere  capiebant 
mercedem,  quippe  quae  multitudine  eorum  valde  imrainuere- 
tur.  Sic  legimus  VII,  173  —  177,  pueros  diversas  rhetorum 
scholas  adiisse,  quo  tentarent,  quanti  quisque  doceret.  Quin, 
ut  apparet  ex  VII,  218,  fiebat  interdum ,  ut  magistri  parte 
constitutae  mercedis  institutionis,  quae  quolibet  torniento  gra- 
vior  fuisse  dicitur,  a  servis,  qui  pueris  custodes  erant  additi, 
defraudarentur;  exstant  enira  ibi: 

..Discipuli  custos  praemordet  Acoenonoetus 
Et  qui  dispensat,  franget  sibi." 

et  saepe  hoc  tantum  modo  salarium  a  parentibus  illi  poterant 
obtinere,  ut  nomina  per  tribunum  persequerentur.  cf.  VII. 
228  sq.: 

.,Kara  tamen  merces,  quae  cosrnitione  tribuni 

Non  egeat. 
Quamquam  a   magistris    postulabatur ,   ut    omnia,   etiam 
levissima,  scirent;  sic  scripta  exstant  VII.  229  sqq. : 

„Sed  vos  saevas  impouite  leges, 
Ut  praeceptori  verborum  regula  constet. 
Ut  legat  historias,  auctores  noverit  omnes 
Tanquam  uugues  digitosque  suos.  e.  q.  s.~ 

Quae  quum  ita  essent,  optimo  jure  Juveuali  seribenti 
licuit  VII,  203: 

„Poenituit  multos  vanae  sterilisque  eatliedrae.'- 

Quo  tempore  et  quoties  in  anno  Romae  merces  uigistro 
soluta  sit,  hac  de  re  viri  docti  dissentiunt.  Sunt  Boim,  qui 
auctore  Horatio  Sat.  I,  6,   7.") : 

..Ibant  octonis  referentes  idibus  aera." 

contendant,  mercedem  octonis  idibus  esse  solutam ;  ii  vero 
omiserunt,  Horatium  non  scholam  urbanam  sed  rusticanain 
Venusiae  1. 1.  in  raente  habuisse;  irao  e  Juvenale  VII.  242,  sq.: 

..SeJ  quum  se  verterit  anuus 
Accipe,  victori  populus  quod  postulat.  aurum.- 

evincitur  peracto  derauin  anuo  scholastico  niagistris  urbanis 
raercedein  esse  solutara.     Quera  schokstkiUU  aimuni  a  quonara 


—     21     — 

mense  Romani  auspicati  sint,  luculenter  apparet  ex  Ovidio, 
qui  Fast.  III,  829  sq.,  ubi  de  Quinquatribus  agit,  magistros 
monet  his  verbis : 

„Nec  vos  turba  Deam  (Minervam)  censu  fraudata,  magistri, 
Spernite.     Discipulos  attrahit  illa  novos." 

Neque  desunt  indicia  apud  Juvenalem;  is  enim  X,  114 
sqq.  perhibet  haec: 

„Eloquium  ac  famam  Demosthenis  aut  Ciceronis 
Incipit  optare  et  totis  Quinquatribus  optat, 
Quisquis  adhuc  uno  parcam  colit  asse  Minervam, 
Quem  sequitur  custos  angustae  vernula  capsae." 

Dubitari  non  potest,  quin  as  ille,  quo  poeta  Minervam 
coli  facit,  significet  Minerval,  quam  non  mercedem  quotannis 
magistris  solutam,  sed  primain  novorum  discipulorum  stipem 
fuisse  constat.1  Juvenalis  igitur  discipulum  inducit,  qui  iis- 
dem  diebus,  quibus  primam  stipem  magistro  dicat,  id  est  illo 
tempore,  unde  prima  scientiarum  rudimenta  degustaturus  est, 
optat  eloquentiam  et  fainam  Demosthenis  et  Ciceronis  olim 
aequare;  hos  vero  dies  Quinquatrus  esse  eodem  loco  poeta 
aperte  docet.  Statuendum  igitur  est,  Martio  mense,  nam  hoc 
Quinquatrus  in  honorem  Minervae  celebrabantur , 2  ludos  esse 
inchoatos. 

Quam  bene  persuasum  sibi  habuerint  Romani  auroram 
Musis  esse  amicam,  inde  apparet,  quod  jam  ante  primam 
lucem  initium  scholarum  fiebat;  cf.  VII,  222  sqq;  quam  ob 
rem  in  scholis  lucernae  adhibebantur,  quas,  ut  ait  scholiastes 
ad  VII,  225  sqq.,  pueri  secum  eo  ferebant. 

In  educandis  vero  pueris  non  solum  artium  optimarum, 
quae  dicuntur,  ratio  habebatur,  sed  id  quoque  videbatur,  ut 
pueri  urbanitate  atque  modestia  adsuescerent ;  sic  grande  nefas 
et  morte  piandum  ducturn  esse  poeta  refert  XIII,  54.,  sijuve- 
nis  seniori  aut  puer  juveni,  cui  prima  lanugo  genas  inumbra- 
ret,  non  assurrexissent. 

Restat,  ut  paucis  attingamus   detestabile   illud   vitium, 


1  Varro  R.  R.  III,  2.     Tertull.  de  idol.  10. 

2  Ovid.  Fast.  III,  809  sqq.     Macrob.  I,  12.  7. 

quo  Romani  tum  temporis  valde  contaminabantur.  Dico  puero- 
rum  amorem,  qui  quam  longe  fuerit  diffusus,  optime  intelligimus 
e  Juvenale,  qui  non  paucis  locis  aequales  ea  de  re  castigat 
Eo  res  erat  perducta,  ut  ne  imperatores  quidem  (I,  62)  vitio 
illo  abstinerent  et  praeceptores  discipulos  corrumperent.  cf. 
X,  224. 


De  servorum  condicione. 

Haud  ignotum  est  familiam  Romanam  constitisse  e  pa- 
rentibus,  liberis,  servis;  itaque,  quum  de  illis  sit  disputatum, 
proximum  est,  ut  disseramus  de  servis.  Romani  inde  ab  anti- 
quissimis  temporibus  habebant  servos;  numerus  autem  ser- 
vorum  admodum  erat  diversus  ab  eo,  quem  posteriore  aetate 
apud  illos  invenimus.  Erat  enim  priscis  temporibus  res  fa- 
miliaris  tam  parva,  ut  ad  curandam  eam  pauci  tantum  servi 
suppeterent,  praesertim  quum  pater  familias  ipse  cum  riliis 
multa  negotia,  quae  postea  servis  erant  conficienda,  obiret. 
Huc  spectans  Juvenalis  XIV,  166: 

„Saturabat,  inquit,  glebula  talis 
Patrem  ipsum  turbamque  casae,  qua  feta  jacebat 
Uxor  et  infantes  ludebant  quattuor,  unus 
Vernula,  tres  domini,  sed  magnis  fratribus  horum 
A  scrobe  vel  sulco  redeuntibus  altera  cena 
Amplior  fumabat.'4 

Tempore  vero  procedente  possessiones  siugulorum  sic 
amplincabantur  et  luxuria  invalescens  tantam  copiam  rerum 
necessariarum,  quae  antea  plane  erant  incognitae,  procreabat. 
u t  multi  Romani  magnas  servorum  greges  ad  rem  familiarem 
curandam  pascerent;  cf.  XII,  115  sqq. : 

Alter  enim,  si  concedas,  mactare  vovebit 

De  grege  servorum  magna  aut  pulcherrima  quaeque 

Corpora." 

Quin  divitiae  ex  servorum  numero  aestimabantur ,  nam 
primam  esse  quaestionem  poeta  III,  141.  dicit,  quot  pasceret 
aliquis  servos.  Quaerentes,  quomodo  Romaui  servos  sibi  pa- 
raverint,  partem  in  ipsa  domo  ex  ancillis  natam  esse  inve- 
nimus,    qui  quidem  vernae  appellabantur.  cf.   I.  26.   X,  107. 

Qui  quum  plerumque  cum  ipsis  familiae  liberis  educarentur 
(cf.  XIV,  109),  fieri  non  potuit,  quin  urbanitatem  et  proca- 
citatem  quandam  adsciscerent.  Sic  Juvenalis  scripsit  IX,  9,  sqq. : 

„Certe  modico  contentus  agebas 
Vernam  equitem,  conviva  joco  mordente  facetus 
Et  salibus  vehemens  intra  pomoeria  natis." 

Alia  pars  servorum  per  mangones  Romam  importabatur, 
nam,  ut  in  aliis  oppidis,  sic  etiam  ibi  venaliciaria  exercebatur; 
id  enim  elucet  ex  VII,  132: 

„Perque  forum  juvenes  longo  premit  assere  Medos 
Empturus  pueros." 

Servi  venales  in  foro  nudi  in  catasta  a  mangonibus  ex- 
ponebantur,  quo  melius  formae  fierent  conspicuae;  cf.  enim 
VII,  16.  Praeterea  pedes  eorum,  qui  recens  ex  barbaris 
terris  trans  mare  Romam  erant  advecti,  cretati  vel  gypsati 
erant;  quem  morem  illustrat  I,  111: 

„Nuper  in  hanc  urbem  pedibus  qui  venerat  albis." 
Nec  non  sub  hasta  tamquam  res   servos  veniisse  docet 
III,  33: 

„Et  praebere  caput  domina  venale  sub  hasta."    '. 

Pretia,  quibus  servi  Romae  emebantur,  per  se  liquet  pro 
facultatibus  singulorum  et  pro  temporibus  fuisse  diversa;  in 
universum  vero,  quantum  quidem  e  Juvenale  apparet,  servi 
ejus  aetate  maximi  erant  pretii;  scripta  enim  exstant  V, 
b6  sqq.: 

„Flos  Asiae  ante  ipsum,  pretio  majore  paratus, 
Quam  fuit  et  Tulli  census  pugnacis  et  Anci, 
Et  ne  te  teneam,  Romanorum  omnia  regum 
Frivola." 

Ex  omnibus  fere  nationibus  homines  iu  servis  Romanis 
inveniebantur ;  itaque,  quum  singulae  nationes  acl  certa  quae- 
dam  munera  fungenda  maxime  haberentur  idoneae,  haud  inu- 
sitatum  erat  in  distribuendis  ministeriis  earum  habere  rationem. 
Sic  cursoribus  praecipue  Afris  et  Numidis  Romani  utebantur, 
unde  poeta  V,  52  sq.  scripsit: 

,,Tibi  pocula  cursor 
Gaetulus  dabit  aut  nigri  manus  ossea  Mauri." 

Optimi  lecticarii  habebantur  Syri,  Liburni,  Moesi ,   Medi, 

quod  omnes  illi  populi   erant   proceri   et   robusti ;    cf.    enim 

VI,  351: 

„Quam  quae  longorum  vehitur  cervice  Syrorum.'' 

deinde  III,  240 : 

„Ingenti  curret  super  ora  Liburno.'* 

et  VII,  132.    Phryges,   Lycii  omninoque   Asiani  ad  mensam 
consistebant  et  pocula  ministrabant;  itaque  Juvenalis  V,   56: 

„Flos  Asiae  ante  ipsum." 
et  XI,  147  sq. : 

„Non  Phryx,  non  Lycius,  non  a  mangone  petitus 
Quisquam  erit.  - 

Jam  ut  ad  singula  munera  servorum  transeamus,  discer- 
nendi  sunt  servi,  qui  latifundia  Romanornm  culentes  familiam 
rusticam  efficiebant,  ab  iis,  qui  domesticis  muneribus  fnngentes 
nomine  familiae  urbanae  significabantur.  Ex  illis  Juvenalis 
mentionem  fecit  fossoris  IX,  45,  sq: 

„Servus  eiit  minus  ille  miser,  qui  foderit  ngrum 
Quam  dominuni." 

deinde  XI,  80: 

„Squalidus  in  magna  fastidit  compede  fossor." 

et  piscatoris  IV,  2b: 

,,Potuit  fortas.se  minoria 
Piscator  quam  piscis  emi.u 

Plura  quam   de  familia  rustica  e  Juvenale   cognoscimus 

de  urbana,  cujus  magnus  numerus  nou  tam  in  rebus  ad  vi- 
vendum  vere  necessariis,  sed  in  luxuria  quae  Caesarum  aetate 
altissiine  radices  egerat,  positus  erat.  Sic  invenimus  X,  216 
cubicularios,  quorum  erat  salutatuin  venturos  domino  nuntiare; 
deinde  servos  ab  ornamentis,  ut  tonsores  VI.  26,  oosmetas 
et  ornatrices  VI,  477  et  4i>2  sqq;  porro  aliptas  et  alipilos, 
qui  iu  balneis  adhibebantur;  cf.  111,  76.  VI.  422.  XI.  157. 
Frequens  erat  numerus  eorum,  qui  eenas  apparabant  et  ad 
mensas  consistebant;  invenimus  enim  archimagirum  IX.  109, 
et  structorem  qui  ad  numerum  manus  gerens  non  modo  meu- 
sas  ferculaque  docte  apparabat  sed  etiam  eibos  scindebat, 
quam  ob  rem  idem  carptor  dioebatur;  cf.  IX.  110.  XI, 
136.  V,  120—134.  Alii  pulmentaria  eondiebant  (VII, 
alii  panem  porrigebant  (V,  67),    alii  ad  evathos   stantes   vina 

aut  calidam  gelidamve  aquam  ministrabant ;  de  quibus  con- 
feras  quae  exstant  V,  59-63.  IX,  46.  XI,  146  sq.  159;  alii 
cibos  atque  pota,  priusquam  dominus  ea  gustaret,  explorabant 

cf.  VI,  633: 

„Tumidus  praegustet  pocula  pappas." 

Nec  minus  frequentes  erant  ii,  qui  extra  domum  adhibe- 
bantur.  Paucis  tantum  attingantur  lecticarii,  quippe  quorum 
jam  supra  mentio  sit  illata ,  nec  silentio  praetermittantur  qui 
noctu  dominos  doinum  deducebant  faces  et  candelabra  prae- 
ferentes;  cf.  III,  285.  Huc  pedissequi  quoque  referendi  sunt, 
quos  pueris  scholam  adeuntibus  additos  esse  jam  supra  osten- 
dimus.  Itein  cursorum,  qui  aute  curruin  ditiorum  Roma- 
norum  iter  facientium  praecurrebant ,  jam  mentio  facta  est. 
Deinde  dispensatores,  qui  domiuis  erant  a  rationibus  excepti 
et  expensi,  medici,  librarii,  caelatores,  institores  multique  alii 
et  servi  et  servae  commemorantur,  quos  si  omnes  enumerare 
velim,  vereor  ne  longus  sim. 

Hoc  tantum  addere  mihi  liceat,  illa  aetate  inprimis  nanos 
et  scurras  gratia  Komanorum  floruisse;  cf.  enim  VIII,  32. 
IV,  31.  XIII,  111. 

Jam  ut  de  conditione,  qua  servi  apud  Romanos  usi  sint, 
exponamus,  multa  in  saturis  Juvenalis  exstant,  unde  concludere 
possumus,  sortem  eorum  non  fuisse  laetissimam.  Iiomae  servos 
tamquam  res  esse  habitos  jam  inde  cognoscitur,  quod,  ut  jam 
supra  monuimus,  in  modum  rerum  venalium  sub  hasta  ven- 
debantur.  Ac  fuisse,  qui  in  dubio  essent,  num  servi  vere  in 
hoininuin  numero  essent  habendi,  poeta  tradidit  VI ,  221  ubi 
mulierem  quandam  interrogantem  fecit: 

„0  demens!  ita  servus  homo  est?' 

Quae  quum  ita  sint,  facile  est  ad  intelligendum  quod 
Juvenalis  dicit,  Romanos,  qui  de  liberi  hominis  nece  non  diu 
deliberarent ,  nihil  culpae  veritos  «necasse  servos;  legimus 
enim  Xn,  114  sqq. : 

„Alter  euim,  si  concedas,  mactare  vovebit 

De  grege  servorum  magna  aut  pulcherrima  quaeque 

Corpora." 

et  VI,  218,  sqq.: 

„Pone  crucem  servo.  —  Meruit  quo  crimine  servus 
Supplicium?  quis  testis  adest?  quis  detulit?  audi, 
Nulla  unquam  de  morte  hominis  cunctatio  longa  est.'- 

unde  simul  sicut  ex  XIII,  105,  disciraus  crucem  fuisse  capitis 
supplicium,  quo  servi  apud  Romanos  afficerentur. 

Quantae  contumeliae  inprimis  a  mulieribus  servis  essent 
perferendae,  Juvenalis  adumbrat  VI,  474 — 495,  ubi  inter  alia 
memorat  ornatricem  ab  ornata  domina  raro  discedere  nisi 
capillis  laceratis  et  vestibus  discissis.  Quid  quod  Juvenalis 
VI,  480.  tradidit  fuisse  mulieres,  quae,  quoniam  saepissime 
servos  flagellandos  curarent,  annua  tortoribus  solverent? 

Victum  vestitumque  servis  dominum  praebuisse  Juvenalis 
testificatur  compluribus  locis,  ut  IX.  123: 

„Quoruin  animos  et  farre  suo  custodit  et  aere." 

et  I,  93.  IX,  6*.  cet. 

Quod  demensum  tantum  quidem  fuisse  videtur.  ut  parei 
servi  aliquid  inde  possent  reponere  ad  faciendum  peculium. 
Quamquam  non  intelligeremus.  qui  fieri  posset.  ut  servi  qui- 
dam  magnas  sibi  pararent  divitias,  nisi  compertum  baberemus, 
peculium  illud  saepe  etiam  extraordinario  reditu,  velut  tributis, 
quae  clientes  solverent .  ut  ad  doininum  admitterentur. 
auctum;  cf.  enim  III,  189: 

..Praestare  tributa  elienten 
Cogimur  et  cultis  augere  peculia  servis ." 

Habitum  servorum  in  magnis  domibus  uon  eundem  fuisse 
liquet  ex  XI,  149,  ubi  pueta  simplicis  rei  familiaris  suae  men- 
tionem  faciens  perhibet  haec: 

„Idem  habitus  cunctis.  tonsi  rectique  capilli.1* 

Plerumque  servi  erant  succincti,  quo  expeditius  minis- 
teriis  fungerentur;  cf.  IV,  24: 

..Hoc  tu 
Succinctus  patria  quondam.  Crispine,  papyro?" 

Nec  praetermittendum  est,  servos,  quo  internoscereutur 
a  liberis  hominibus  capillos  semper  habuisse  tonsos;  quem 
ad  morem  spectat  V,  171. 

Quod  denique  attinet  ad  poenas,  quibus  servi  africie- 
bantur,  afrirmare  possumus  ad  eas  excogitandas  acuto  ingenio 
fuisse  Romanos.     Quotidiana  poena   haec  fuisse   videtur,  ut 

servi  mitterentur  in  ergastulum,  ubi  pedibus  vincti  opera  fa- 
ciebant ; l  scripta  enim  exstant  XI,  80 : 

„Squalidus  in  magna  fastidit  compede  fossor." 

cf.  etiam  VIII,  180.  VI,  151.  XIV,  24. 

Nec  inusitatum  erat,  ut  servi,  qui  delictum  commiserant, 
ad  codicem  sive  ligneum  stipitem  alligarentur ,  quae  poena 
inter  sessiones  ignominiosas  referebatur ;  cf.  II,  57 : 
„Horrida  quale  facit  residens  in  codice  saevo." 
Ex  instrumentis ,  quibus  servi  caedebantur,  Juvenalis 
commemorat  flagrum  V,  173,  tum  balteum  IX,  112,  deinde 
ferulam  et  scuticam  VI,  479,  quam  tauream  vocat  VI,  492, 
denique  virgam  XIV,  63.  Servi,  qui  culpam  veluti  furti  com- 
miserat,  fronti  signum  sive,  quod  exhibet  poeta  X,  183,  stigma 
ignominiae  causa  inurebatur;  testis  exstitit  Juvenalis,  quum 
scripserit  XIV,  21  sq: 

„Tunc  felix  quoties  aliquis  tortore  vocato 
Uritur  ardenti  duo  propter  lintea  ferro?" 

Quo  factum  est,  ut  servi  notati  tali  stigmate  iuscripti 
vocarentur,  id  quod  docent  versus,  qui  modo  laudatos  ex- 
cipiunt : 

„Quid  suadet  juveni  laetus  stridore  cateuae, 
Quem  mire  afficiunt  inscripta  ergastula,  carcer?" 

Quali  capitis  supplicio  servi  afficerentur,  jam  supra  do- 
cuimus. 

Restat  unum,  quod  dicendum  sit  de  servis.  Quos  quum 
constet  testimonium  dicere  in  dominos  in  universum  esse 
vetitos,  attamen  testimonium  eorum,  quum  dominus  majes- 
tatis  crimine  obligatus  esset,  valuisse  inde  conjicere  possu- 
mus,  quod  scripsit  Juvenalis  X,  86  sqq. : 

a 

„Dum  jacet  in  ripa  calcemus  Caesaris  hostem 
Sed  videant  servi,  ne  quis  neget  et  pavidum  in  jus 
Cervice  obstricta  dominum  trahat." 


1  Schol.  ad  VI,  120:  „Ergastula  proprie  dicuntur  loca,  in  quibus 
ad  poenam  vincti  homines  opus  faciunt." 

De  clientibus. 

Jam  sequitur,  ut  disseramus  de  clientibus,  quoniam  iidem 
necessitudine  quadam  attigerint  familiam.  Monendum  vero  est 
in  ipso  initio  clientium  conditionem  Caesarum  aetate  tantopere 
fuisse  mutatam,  ut  ex  veteribus  illis  clientibus  vix  nomen  supe- 
resset.  Quum  cnim  illi  fideles  sectatores  essent  patronorum, 
quin  in  eorum  familiaritate  versarentur  ab  iisque  consilio  et  re 
adjuvarentur,  clientes  posteriore  aetate  comites  tantum  erant 
mercede  condueti,  quos,  ut  Juvenalis  ait  X,  4(3,  non  amor 
verus,  sed  sportula  amicos  fecit,  quibusque  a  patronis  omnes 
indignitates  contumeliaeque  erant  perferendae.  Itaque  pro 
nomine  clientium  saepe  etiam  comitum  vucabulum  usurpatum 
esse  invenimus,  ut  I,  4(>;  III.  2*4.  alias.  Erat  eoim  illa  aetate 
moris,  ut  omnes  viri  nobiles  aut  qui  tales  haberi  cupiebant, 
ingentem  comitum  turbara,  praesertim  quum  in  publicum  pro- 
dirent,  circum  se  liaberent;  inprimis  autem  iis,  qui  in  toga 
negotiisque  versabantur,  etsi  niinus  locupletes  erant.  numerus 
talium  comituni  erat  alendus,  quorum  acclamatione  fidem 
atque  auctoritatem  sibi  pararent;  quod  quidem  docent  VII, 
141  sqq. : 

„Respicit  haec  primum  qai  Litigat,  an  tibi  servi 
Octo,  decem  comites,  au  post  te  sella,  togati 
Ante  pedes." 

et  XIII,  31   sq.: 

„Nob  hominum  divumque  6dem  claraore  eiemus, 
Quanto  Faesidium  laudat  vocalis  agentem 

Sportula.-' 

Homines  omnium  ordinum  inter  comites  divitum  virorum 
fuisse  invenimus.  Quid  quod  patres,  qui  ex  antiquissimis 
familiis  originem  ducebant,  et  mQgistratus,  qui  amplis  honori- 
bus  perfungebantur ,  velut  praetores  et  tribuni,  quoiumque 
multi  saepe  ipsi  alebant  clientes,  ditioribus  sese  applicare 
non  dubitabant?     Sic  legimus  I,  90  sqq: 

..Jubet  a  praecone  vocari 
Ipsos  Trojugenas  :  nam  vexant  liraen  et  ipsi 
Nobiscum:  Da  praetori.  da  deinde  tribuuo!" 

et  I,  117  sq.: 

„Sed  quum  summus  honor  finito  computet  anno, 
Sportula  quid  referat." 

Quanto  minus  offensioni  id  esse  debebat  pauperibus, 
quales  describuntur  I,  102.  III,  147  sqq.  V,  131. 

Jara  clientes  non  officiis  et  fido  animo,  sed,  ut  patet  ex 
III,  18<S,  per  servos  corruptos  parare  sibi  studebant  gratiam 
dominorum  sive  regum;  nam  sic  tum  temporis  patronos  vo- 
catos  esse  a  clientibus  multi  loci  declarant,  velut  I,  136; 
V,  14;  147.  cet. 

Prioribus  temporibus  patroni,  ut  praeter  alios  scriptores 
etiam  Juvenalis  docet,  clientes  ad  convivia  adhibere  et  cena 
recta  hospitaliter  excipere  consueverant;  scripta  enim  exstant 

I,  94  sq.: 

„Quis  fercula  septem 
Secreto  cenavit  avus?" 

Quod  divitibus  atque  nobilibus  dominis,  quo  superbiores 
ipsi  fiebant  et  numerus  clientium  augebatur,  paullatim  eo- 
molestius  factura  esse  facile  est  intellectu;  itaque  in  consue- 
tudinem  veniebat,  clientibus  pro  cena  recta  satisfacere  summa 
quadam  pecuniae,  quae  sportula  vocabatur;  spectant  huc 
I,  95  sqq : x 

„Nunc  sportula  primo 
Limine  parva  sedet,  turbae  rapienda  togatae. 
Ille  tamen  faciem  prius  inspicit  et  trepidat,  ne 
Suppositus  venias  ac  falso  nomine  poscas. 
Agnitus  accipies." 

Quaeritur  autem,  qui  fuerit  ille,  qui  sportulas  distribuebat, 
quum  a  nullo  alio  scriptore  sportulae  distributio  descripta  sn\ 
Equidem  censeo  pronomen  „ille"  non  in  ipsum  dominura  esse 
referendum;  trepidandi  quidem  verbum  non  discrepat  ab  avaro 
quodam  domino,  nec  minus  in  dominum  quadrat  jubendi  ver- 


1  Valla  ad  h.  1. :  Vult  intelligi  apud  veteres  majorem  humanita- 
tem  fuisse,  quamvis  pauperiores  essent;  nunc  autem  eam  solam  clemen- 
tiam  exhiberi,  quod  sportulam  et  ipsam  quidem  tenuem  proferant: 
nisi  tamen  ab  honoratis  excludaris ,  qui  ad  eam  sine  pudore  con- 
veniunt. 

bum,  sed  a  verisimilitudine  plane  abhorret,  eum  ipsum,  qui 
se,  ut  verbis  utar  Achaintrii,  ne  eo  quidem  deraittebat,  ut  una 
cum  clientibus  cenaret,  tali  modo  se  abjecisse,  ut  tempus  vo- 
luptatibus  consecratum  in  sportula  foris  distribuenda  consu- 
meret;  praeterea,  inquit  Achaintrius,  si  dominum  intelligi  vo- 
luisset  poeta,  non  „ille",  sed  ,,ipse"  dixisset.  Deinde  quum 
constet,  patronis  tum  temporis  non  unum  queraque  clientium 
suorum  fuisse  notum,  facile  concedes  ipsos  illos  haudquaquam 
idoneos  fuisse  ad  sportulam  distribuendam.  Putandum  igitur 
est,  servo  cuidam,  fortasse  dispensatori  aut  nomenclatori,  id 
negotium  fuisse  mandatum;  talem,  quippe  quum  quotidiano 
distribuendo  notus  esset,  poeta  pronomine  „ille"  significare 
potuit. 

Quotidianara  sportulam  constitisse  e  centum  quadrantibus 
Martialis  et  Juvenalis  testes  exstiterunt;  legimus  enim  apud 
Martialem  IV,  68: 

„Invitas  centum  quadrantibus  et  bene  ceruis." 

et  apud  nostrum  poetam  I,  120  sq. : 

„Densissima  centum 
Quadrantes  lectica  petit.'- 

Quod  vero  Rupertius  ad  I,  95.  censet,  clientes  sportellas 
accepisse,  quae  centum  quadrantes  continerent,  hac  in  re,  ut 
saepe,  vir  ille  doctus,  errat;  imo  nomen  tantura  ex  antiquo 
more,  de  quo  clientibus  corbula  cibis  repleta  dabatur,  in  pe- 
cuniae  distributionem  translatum  est  Neque  ad  veritatem 
accedere  videtur  quae  Juvenalis  I,  128  sq.  tradidit,  sportulam 
mane  esse  distributam,  quuni  raulto  probabilius  sit,  sportulam 
praestitis  demum  officiis  esse  petitam;  id  Martialis  quoque 
testatur  X,  70,  13: 

„Balnea  post  decimam  lasso  centumque  petuutur 
Qaftdrantes." 

Assentior  itaque  Beckero,  qui  illo  Juveualis  loco  id  quod 
efficiatur  pro  re  efficiente  positura  esse  putat. 

Erat  autera  id  pecuniae  distribueudae  institutum  clien- 
tibus  majori  commodo,  quara  cena  recta:  ac  priraura  quideiu 
hac  de  causa,  quod  sportulam  multo  saepius  accipiebant, 
quara  cena  recta  prioribus  teinporibus  excepti   esse  videntur ; 

deinde  quod,  quum  cena  recta  soli  fruerentur,  hac  sportula 
facultates  iis  praestabantur  non  solum  victus  praebendi  toti 
familiae,  id  quod  docent  III,  249,  et  I,  134: 

„Caules  miseris  atque  ignis  emendus." 

sed  etiam,  ut  apparet  ex  I,  119,  omnibus  rebus  ad  vitain 
necessariis  suppetitandi,  praesertim  quum  non  unum  sed  plu- 
res  patronos  clientes  tum  temporis  habereut;   cf.   I,   119  sq. : 

,,Quid  facient  comites,  quibus  hinc  toga,  calceus  hinc  est 
Et  panis  fumusque  domi?" 

et  V,  21 : 

„Tota  salutatrix  jam  turba  peregerit  orbem." 

Accedit,  quod  clientibus,  quamquam  sportulam  argenta- 
riam  accipiebant,  non  omnis  cenae  spes  erat  abjicienda  (cf. 
I,  132  sqq.),  quum  divites  nobilesque,  ut  speciem  priscae 
liberalitatis  et  hospitalitatis  prae  se  ferrent,  nonnunquam 
clientes  cena  recta  exciperent.     cf.  enim  V,  12  sqq. : 

„Primo  fige  loco,  quod  tu  discumbere  jussus 
Mercedem  solidam  veterum  capis  officiorum. 
Fructus  amicitiae  magnae  cibus.     Imputat  hunc  rex 
Et,  quamvis  rarum,  tamen  imputat.     Ergo  duo  post 
Si  libuit  menses  neglectum  adhibere  clientem, 
Tertia  ne  vacuo  cessaret  culcita  lecto." 

In  consuetudinem  quoque  adductum  esse  videtur,  ut 
etiam  feminae  sportulas  acciperent.  Beckerus  quidem  iu 
Gallo  t.  II,  p.  168  id  plane  inauditum  atque  insolitum  esse 
dicit;  sed  ea  res  mihi  videtur  eo  spectare,  quod  non  solum 
viri  viros  comitabantur ,  sed  etiam  feminae  feminas.  cf.  I, 
125  sqq. 

Haud  raro  quoque  accidebat,  ut  homines  sportulani 
peterent,  qui  ne  minimum  quidem  jus  ejus  petendi  habe- 
bant ;  spectant  huc  I,  97  sqq.,  quorum  versuum  jam  supra 
mentionem  fecimus.  Neque  vero  fieri  potuit,  quum  sportula 
tanto  studio  appeteretur,  ut  ne  nobiles  quidem  homines  eam 
captare  puderet,  quin,  praesertim  quum  certae  dignitatuin 
ordinis  ratio  habita  esse  videatur,  quod  quidem  ex  I,  99  sqq. 
concludi  potest,  saepe  iis,  qui  maxime  sportula  indigebant, 
ea  non  suppeditaret.  Deinde  non  dubitandum  est,  quin, 
quanto  multitudo  clientium  augebatur,  tanto  et  sportula  tenuior 

et  conditio  eorum  deterior  facta  sit.  Itaque  Juvenalis  queritur, 
quod  divites  viri,  quippe  qui  duri  atque  sordidi  essent.  ami- 
cos  demissos  male  haberent,  et  laudat  liberalitatem  et  humani- 
tatem  Senecarum,  Pisonum,  Cottarum;  cf.  enim  V,  108 — 113. 
Praeter  solitam  sportulam  et  cenam  rectam ,  ad  quam ,  uti 
jam  supra  docuiinus,  clientes  etiam  tum  temporis  interdum 
invitabantur,  nonnunquam  alia  dona  iis  impertiebantur,  velut 
vestimenta  (cf.  I,  119.),  quin  etiam  praediola,  quo  spectare 
videtur  IX,  139: 

,,Quando  ego  figam  aliquid  quo  sit  mihi  tuta  senectus 

A  tegete  et  baculo." 

Onmia  autem  illa  beneficia  multis  et  molestis  ministeriis 
clientibus  erant  quaerenda,  e  quibus  hoc  erat  molestissimum, 
quod  quotidie  prima  luce  patronos  salutatum  ire  debebant 
Ubi  quum  ad  tempus  praesto  esse  deberent .  saepe  autem 
longissima  essent  itinera,  plerumque  in  tenebris  in  v, 
dare   solebant;   quo  spectans  poeta  V,  19  sqq.  perhibet  haec: 

..llalji  t  Trebius,  propti-r  quod  nimpere  somnum 
Debeat  et  ligulas  dimittere,  sollicitus.  ne 
Tota  salutatrix  jam  turba  peregerit  orbem 
Siueribus  dubiis." 

neque  ulla  tempestas  erat  recusanda ,  sive  Jupiter  grandinem 
mittebat  e  coelo,  sive  pluvias;  cf.  enim  V,  16  sqq.: 

„Scilicet  baec  fuerat,  propter  quod  saepe  relicta 
Conjuge  per  montem  advorsum  gelidasque  eucurri 
Bequilias,  fremeret  saeva  cum  grandine  vernus 
Jupitcr  et  multo  stillaret  paenula  nimbo!" 

Deinde  clienttum  erat,  patronum.  quum  in  publicum  pro- 
diret,  comitari.  lecticam .  qua  ille  ferebatur.  praecedentes, 
atque  hora  quitlem.  qoa  vici  tanta  hominum  multitudine 
irequentabantur.  ut  illi  saepe  haud  Lenissime  a  piaetereuntibus 
tangerentur.  Tetigit  illa  poeta  oompluribus  iocis .  ^ic  I. 
128  sqq.,  ubi  quotidianorum  oihciorum  ordinem  perstringeis 
exhibet  haec: 

..Sportula  dcinde  forum  jurisque  peritus  Apollo 
Atque  triumpliales  e.  q.  b.* 

deinde  III,  240,  126,  284,  VII,  142.  X.  44. 


—    33     — 

Fiebat  quoque,  ut  patronus  clientes  suos  aliis  commo- 
daret,  id  quod  elucet  ex  VII,  43  sqq.,  ubi  patronus  clienti 
cuidam  carmina  recitaturo  alios  clientes  acclamandi  causa 
commodat. 

Denique  diebus  festis  laetisque,  quos  patrouus  agebat, 
clientes  munera,  praecipue  liba,  ei  afferre  solebant;  quorum 
liborum  nonnunquam  tanta  copia  patronis  suppetebat,  ut 
servis  ea  essent  distribuenda ;  cf.  III,  187  sqq. 

Quae  officia  quum  tot  tamque  molesta  essent,  non  miran- 
dum  est,  quod  Juvenalis  clientium  ministerium  III,  124  com- 
paravit  cum  servitio.  Jam  quum  constet  clientes  in  univer- 
sum  male  habitos  esse  a  patronis,  tum  turpissima  certe 
conditione  ad  convivia  patronorum  adhibiti  utebantur;  id  quod 
optime  nos  docet  Juvenalis  satura  quinta.  Nonnulla  quidem 
plenius  atque  uberius  ibi  descripta  esse  concedendum  est; 
attamen  pleraque,  quae  Juvenalis  tradiderit,  vera  esse  e  Mar- 
tiale,  qui  mirum  in  modum  cum  illo  hac  in  re  congruit,  cognosci- 
mus.  Ab  ovo  usque  ad  mala,  dicit  poeta,  sordidissimos  cibos 
clientibus  pauperibus  apponi,  neque  id  ideo  fieri,  quod  rex 
bonos  atque  exquisitos  cibos  non  haberet  vel  quos  haberet 
depromere  nollet,  sed  hoc  eum  agere,  ut  dolerent  clientes, 
quos  captos  nidore  suae  culinae  putaret.  Itaque  satius  esse 
mendicare,  quam  inauditam  divitum,  solis  nummis  qui  prae- 
starent  honorem,  superbiam  pati,  quorum  mores  etiam  servi 
imitarentur,  nam  maximam  quamque  domum  servis  superbis 
esse  plenam. 


De  caerimoniis  funebribus. 

Nuptiae,  partus,  mors  res  sunt  gravissimae,  quibus  attin- 
gitur  familia ;  nam  haec  ut  nuptiis  conditur ,  partu  servatur 
sic  morte  non  dico  deletur,  sed  perturbatur.  Itaque  quum 
supra  tractati  sint  ritus ,  qui  ad  nuptias  et  partus  pertinent, 
restat,  ut  exponatur  de  caerimoiis  funebribus. 

Persuasum  fuisse  Romanis  animum  esse  immortalem  jam 
inde  apparet,  quod  manes    sive   mortuorum  animos  religiose 

3 

colebant.  Ut  vero  omnia  posteriore  aetate  eversa  esse  in- 
veniraus,  sic  etiam  ista  opinio  tum  labefactata  erat;  nam 
scripsit  Juvenalis  II,  149  sqq. : 

„Esse  aliquid  manes  et  subterranea  regna 
Et  contum  et  Stygio  ranas  in  gurgite  nigras 
Atque  una  transire  vadum  tot  millia  cymba, 
Nec  pueri  credunt,  nisi  qui  nondum  aere  lavantur." 

Nihilo  secius  Juvenalis  aetate  nummos  in  ora  mortuorum 
tamquam  naulum  Charonti  destinatum  inserere  Romanos  esse 
solitos  invenimus ;  sic  apud  Juvenalem  III,  265  sqq. : 

„Jam  sedet  in  ripa  tetrumque  novicius  horret 
Porthmea,  nec  sperat  coenosi  gurgitis  alnum 
Infelix    nec  habet  quem  porrigat  ore  trientem." 

Quod  factum  esse  multi  quidem  negant,  sic  praeter  alios 
Beckerus  in  Gallo,  sed  injuria.  Nam  praeter  veteres  scri- 
ptores  '  claro  argumento  sunt  nummi,  qui  saepe  in  sepulcris 
ex  illis  temporibus  in  no^tram  aetatem  servatis,  quin  etiam  in 
ipsis  defunctorum  oribus  inveniuntur.2  Num  vero  etiam 
liberae  reipublicae  temporibus  mos  ille  nummorum  mortuis 
addendorum  apud  Romanos  fuerit,  incertum  est,  quura  nullo 
testimonio  id  confirmetur. 

De  singulis  ritibus  ut  exponamus ,  mortuus ,  quura ,  uti 
veteres  seriptores  docent.  esset  lavatus  et  unguentis  delibutus, 
veste  ferali  ornabatur,  ac  civis  quidem  toga,  quippe  vesti- 
mento  honoratissimo;  id  enim  planum  rit  ex  III,  171  sq: 

„Pars  magna  Italiae  est,  si  verum  admittimus.  in  qua 

Nemo  togam  sumit  nisi  mortllus.', 


1  Prop.  IV,  11.  7.  cf.  etiam  Schol.  ad  h.  1.:  ..Xummum,  stipem. 
Et  nunc  apud  Athenienses  mortuis  soleut  in  ore  nummum  immittere, 
ut  apud  inferos  non  tamquam  inopes  errent;  uude  naulum  Charon 
accipere  solebat,  ut  Virgilius  (VI,  323): 

..llaec  omnis,  quam  cernis,  inops  inhumataque  turba  est." 

2  Seyfertus,  de  nummis  in  ore  defunctorum  repertis.  Ficoroni: 
La  Bolla  d'oro  Roma  1723.  p.  43 :  ne'  lati  sotto  il  pavimento  e  per 
lo  piii  fuori  all'  intorno  di  esse  eamere  vi  erano  cadaveri  intieri  di 
gente  ordinaria.  ricoperti  da  tegoloni  composti  a  quisa  di  casuppole 
e  nelle  loro  bocche  tra  li  denti,  avevano  medaglie  di  bronzo  mez- 
zane  de'  primi  Imporatori. 

unde  simul  apparet,  hunc  morem  per  totam  valuisse  Ita- 
liam. x 

Moris  quoque  fuisse  videtur,  igne.m  in  foco  domus  fune- 
stae  in  certum  tempus  exstinguere;  id  enim  significari  puto 
verbis,  quae  exstant  II,  214 : 

„Tunc  odimus  ignem."2 

Totum  funus  plerumque  redemptoribus  funerum,  qui  e 
Venere  Libitina,  quam  funerum  deam  apud  Romanos  fuisse 
XII,  1 22  docet,  libitinarii  vocabantur,  curandum  tradebatur ; 
cf.  III,  31  sq. 

Efferebatur  autem  lectus,  in  quo  mortuus  jacebat,  plerum- 
que  a  filiis  aut  familiaribus,  ut  apparet  ex  X,  259: 

„Hectore  funus 
Portante  ac  reliquis  fratrum  cervicibus  inter 
Iliadum  lacrimas." 

quo  loco  Troicum  quidem  morem  poeta  attingit,  attamen 
apud  Eomanos  eundem  valuisse  ex  aliis  scriptoribus  intel- 
ligimus.  3 

Cognati  et  amici  defuncti  exsequias  prosequebantur,  quo 
spectant  X,  240  sq.: 

„Ut  vigeant  sensus  animi,  ducenda  tamen  sunt 

Funera  natorum." 

et  I,  146: 

„Ducitur  iratis  plaudendum  funus  amicis." 

Atque  omnes  quidem  funeris  comites  vestibus  nigris 
erant  induti;  nam  hunc  fuisse  cultum  lugubrem  testantur 
III,  212  sq.: 

„Si  magna  Asturici  cecidit  domus;  horrida  mater, 
Pullati  proceres,  differt  vadimonia  praetor." 

et  X,  244  sq.: 

„Multis  in  luctibus  inque 
Perpetuo  maerore  et  nigra  veste  senescant." 


»  Liv.  XXXIV,  7. 

2  Mart.  X,  47. 

3  Plin.  VII,  44.  XVIII,    3.   Suet.   Aug.    100.   Val.  Max.  VII,  1,  1. 
Serv.  ad  Aen.  VI,  222.  Vellej.  I,  11,  7. 

Jam  quod  attinet  ad  ipsam  sepulturam,  duas  rationes 
sepeliendi  apud  Romanos  fuisse  invenimus:  concremabantur 
enim  mortui  aut  humabantur.  Priorem  fuisse  humandi  mo- 
rem  Plinius  VII,  54,  §.  187  memoriae  tradidit:  „Ipsum, 
inquit,  cremare  apud  Piomanos  non  fuit  veteris  instituti ;  terra 
condebantur.  At  postquam  louginquis  bellis  obrutos  erui 
cognovere,  tunc  institutum.  Et  tamen  multae  familiae  priscos 
servavere  ritus,  sicut  in  Cornelia  nemo  ante  Sullain  dictatorem 
traditur  crematus,  idque  eum  voluisse  veritum  talionem,  eruto 
C.  Marii  cadavere."  Juvenaiis  vero  aetate  mortuos  concre- 
mare  magis  in  consuetudine  fuisse  inde  colligimus,  quod  ex 
locis  illis,  quibus  poeta  funerum  facit  mentionem,  X,  171  sq. 
tantum  ad  humandi  rationem  spectant: 

„Quum  tameu  a  figulis  munitam  intraverit  urbem 
Sarcophago  coutentus  erit.'* 

Omnibus  temporilms  qui  infantes  erant  mortui  humati 
esse  videntur;  respexit  enim  eo  Juvenalis  XV,  138  sqq.: 

,,Quum  funus  adultae 
Virginis  occurrit,  vel  terra  clauditur  infaus 
Et  minor  igne  rogi.'* 

unde  non  abhorrent  quae  Plinius  scripsit  VII.    16,   15:  „Ho- 

minem.  priusquam  genito  dente  cremari.  mos  gentium  non  est." 

Quum  rogus  incendio  esset  deletus.  cineres  in   urna  col- 

lecti  sepulcro  condebantur;1   scripsit  eiiim  poeta  X,   241  sq.: 

„Rogus  adspiciendus  amatae 

Conjugis  et  fratris  plenaeque  sororibus  urnae." 

et  X,    142: 

„Patriam  tamen  obruit  olim 
Gloria  paucorum  et  laudis  titulique  cupido 
Haesuri  saxis  cinerum  custodibu*." 

quo  loco  simul  mentio  infertur  moris,  memoriam  mortuo- 
rum  titulis  in  saxis  tumulorum  incisis  conservare.  cf.  etiam 
VI,  230. 

Ceterum   magna    vis    odorum    et  aromatum  in   mortuis 
sepeliendis  adhibebatur;  sic  legimus  IV,  109: 


1  Schol.    ad   X,   242:    „Urnae.   vasa.   iu   quibus  mortuorum  ossa 
componebantur,  postquam  corpus  arsisset. 

„Quantum  vix  redolent  duo  funera." 
Veteres  et  Graeci  et  Roraani  quum  putarent  aniraam 
mortuorum  in  ipsis  sepulcris  aliquantulum  versari  ipsaque 
molis  pondere  affici,  defunctis,  quibus  bene  volebant,  preca- 
bantur,  ut  terra  esset  levis,  simulque  ver  optabant  perpetuum 
tumulis,  eoque  frui  perpetuo  manes  bonorum  credebant; 
itaque  Juvenalis  VII,  207: 

„Di  majorum  umbris  tenuem  et  sine  pondere  terram 
Spirantesque  crocos  et  in  urna  perpetuum  ver." 
Sepulcra  Romani  ante  portas  urbis  ad  vias  frequentes, 
velut  ad  vias  Latinam  et  Flaminiam  exstruere  solebant,  hoc 
certe  consilio,  ut  monumenta  in  iis  constituta  oculos  homi- 
num  praetereuntium  in  se  converterent  et  tali  modo  mortuo- 
rum  memoria  servaretur.  cf.  I,  170.  V,  55.  VIII,  146. 

Denique  non  praetermittenda  est  cena  feralis,  qua  diis 
manibus  sacrificium  fiebat,  quamque  ex  ovis,  quippe  quae 
in  lustrationibus  adhiberentur,  ut  elucet  ex  VI,  518,  et  pisci- 
culis  constitisse  Juvenalis  testatur  V,  84  sq. : 

„Sed  tibi  dimidio  constrictus  cammarus  ovo 
Ponitur  exigua  ferali  cena  patella." 

Sed  haec  hactenus.  Cetera,  quae  scripta  habeo  de  aedi- 
bus,  supellectile ,  vestibus  atque  ornamentis,  balneis,  cenis 
atque  conviviis  fortasse  alio  loco  dabuntur. 


Gustavus  Lehmann  de  vita  sua. 


Natus  sum  a.  d.  IV.  Cal.  Oct  anni  MDCCCXLII.  Nnm- 
burgi  patre  Christiano,  matre  Henrietta  e  gente  Haessel,  quos 
quod  adhuc  superstites  colo  laetor.  Fidem  profiteor  evangeli- 
cam.  Litterarum  elementis  imbutus  undecimo  vitae  anno  re- 
ceptus  sum  in  gymnasiurn  patriae  urbis,  quod  adhuc  Foertschio 
rectore  floret.  Unde  maturitatis  testimonio  instructus  vere 
anni  MDCCCLXHI  adii  universitatem  Halensem  studiis  littera- 
rum  antiquarum  operam  daturus.  Itaque  per  quinque  semestria 
scholis  interfui  vv.  ill.  Bergk,  Bernhardy,  Pott,  Conze,  Za- 
cher,  Hertzberg,  Erdmann,  Schaller,  Haym,  nec  non  seminarii 
regis  philologi  et  societatis  philologae,  cui  praeest  v.  d.  Bergk, 
sodalis  fui  et  exercitationibus  archeologicis ,  quibus  moderatur 
v.  d.  Conze,  interfui.  Halis  Lipsiam  me  contuli  ibique  per 
duo  semestria  praeceptoribus  usus  sum  vv.  ill.  Ritschl,  Masius, 
Zarnke.  Quibus  viris  omnibus  optime  de  me  meritis  gratias 
quam  maximas  ago. 


Seutentiae  controversae. 


I.   Vitas,  quae  sub  Nepotis  uomine  feruntur,  ab  ipso  Cor- 
nelio  Nepote  Catulli  amico  scriptas  esse  probo. 

II.   Dialogum  de  oratoribus  Tacito  abjudico. 

III.  Aesch.   Sept.  469.   codicum  lectionem: 

„el7i7ioubdovTog  6%rjucc  xai  {isyag  xvitog.u 
retineo. 

IV.  Clientes  antiquissimis    temporibus    non    eosdem   fuisse 
ac  plebejos. 

V.   Falso  Niebuhrius  contendit   Q.  Curtium  Rufum  Severo 
imperante  vixisse. 


Numburgi  a.  S.,  Typis  expressit  G.  Patz. 

